hotchpotch/miracl-hf-unified huggingface dataset:
মা ও ছেলে
মা ও ছেলে কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।
এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।
রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়।
মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।
দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।"মা ও ছেলে" চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।
জাতীয় চলচ্চিত্র পুরস্কার
বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন
বাংলাদেশ স্ট্যান্ডার্ডস অ্যান্ড টেস্টিং ইনস্টিটিউশন (বিএসটিআই) () বাংলাদেশ শিল্প মন্ত্রণালয়ের অধীনে একটি সরকারি সংস্থা যা মূলত সেবা ও পণ্যের গুণমান নিয়ন্ত্রণের উদ্দেশ্যে গঠিত। ঢাকায় এর মূল কার্যালয় অবস্থিত এবং পাশাপাশি দেশের ৬টি বিভাগীয় শহরে সংস্থাটির আঞ্চলিক কার্যালয় রয়েছে।
১৯৮৫ সালে বাংলাদেশ সরকারের জারীকৃত অধ্যাদেশ ৩৭-এর মাধ্যমে সেন্ট্রাল টেস্টিং ল্যাবরেটরী এবং বাংলাদেশ স্ট্যান্ডার্ডস ইন্সটিটিউশনকে একীভূত করে শিল্প মন্ত্রণালয়ের অধীনে স্বায়ত্বশাসিত প্রতিষ্ঠান হিসেবে বাংলাদেশ স্ট্যান্ডার্ডস এন্ড টেস্টিং ইন্সটিটিউশন প্রতিষ্ঠিত হয়। পরবর্তীতে ১৯৯৫ সালে বাণিজ্য মন্ত্রণালয়ের অধীনস্থ কৃষি পণ্য বিপণন ও শ্রেনীবিন্যাস পরিদপ্তরটিও বিএসটিআই’র সঙ্গে একীভূত হয়।
বিএসটিআই বর্তমানে নিচের প্রতিষ্ঠানসমূহের সদস্যপদ প্রাপ্ত রয়েছে:
সুয়া
সুয়া হচ্ছে মসলাযুক্ত শিক কাবাব যা পশ্চিম আফ্রিকার জনপ্রিয় খাবারগুলোর মধ্যে অন্যতম। এটি ঐতিহ্যগতভাবে প্রস্তুত করে উত্তর ক্যামেরুন, নাইজেরিয়া, নাইজার এবং সুদানের  (যেখানে এটাকে বলা হয় আগাশে) কিছু অংশের হাউসা জনগোষ্ঠী। সুয়া সাধারণত  গরুর মাংস, ভেড়া, অথবা মুরগীর মাংশ দিয়ে তৈরি করা হয়। কিডনি, লিভার ও নাড়িভুঁড়িও ব্যবহার করা হয়। ছোট করে কাটা মাংসের টুকরো গুলোতে বিভিন্ন মশলা মাখানো হয়। এরপর বারবিকিউ করা হয়। কাটা পেয়াজ এবং শুকনো মরিচযুক্ত গরম মশলা দিয়ে সুয়া পরিবেশন করা হয়। হালাল মাংস প্রস্তুতি পদ্ধতি সাধারণত ব্যবহার করা হয়, বিশেষ করে উত্তর নাইজেরিয়ায়। এই অঞ্চলে সুয়া তৈরীর পদ্ধতির কারণে মুসলিম অমুসলিদের মধ্যে দাঙ্গা বাঁধে। সুয়ার শুকনো সংস্করণকে বলা হয় কিলিসি।
সুয়া তৈরীর কোন নির্দিষ্ট প্রণালী নেই। মশলা এবং অন্যান্য উপকরণ মেশানো সুয়াকে বলে ইয়াজি এবং মিশ্র মশলা দিয়ে এটা পরিবেশন করা হয়। ব্যক্তি রুচি এবং অঞ্চলভেদে উপাদানের তারতম্য হয়। উপাদানের মধ্যে লবঙ্গ, আদা, লাল মরিচ, গোলমরিচ, টেবিল, লবণ, পিঠা ইত্যাদি।
রেহানা জলি
রেহানা জলি একজন বাংলাদেশী অভিনেত্রী ও মডেল। তাকে বাংলাদেশী চলচ্চিত্রে পার্শ্ব নারী চরিত্রে কাজ করতে দেখা যায়। তার চলচ্চিত্রে অভিষেক হয় "মা ও ছেলে" চলচ্চিত্রে অভিনয়ের মধ্য দিয়ে এবং প্রথম চলচ্চিত্রেই তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার অর্জন করেন।
রেহানার কর্মজীবন শুর হয় আশির দশকের শুরুতে টেলিভিশনে অভিনয় দিয়ে। এসময়ে তিনি বদরুন্নেসা আব্দুল্লাহ পরিচালিত "উজান চরের দুলি" টেলিভিশন নাটকে দুলি চরিত্রে অভিনয় করেন। পাশাপাশি তিনি মঞ্চ নাটকেও অভিনয় করেন। তার প্রথম অভিনীত মঞ্চ নাটক বিধায়ক ভট্টাচার্যের নির্দেশনায় "তাইতো"। তার চলচ্চিত্রে অভিষেক হয় ১৯৮৫ সালে কামাল আহমেদ পরিচালিত "মা ও ছেলে" চলচ্চিত্রে। এই চলচ্চিত্রে মমতা চরিত্রে অভিনয়ের জন্য তিনি ১০ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী বিভাগে পুরস্কার অর্জন করেন। পরে "বিরাজ বৌ", "প্রতীক্ষা", "গোলমাল", "প্রায়শ্চিত্ত", "নিষ্পাপ" চলচ্চিত্রে নায়িকা চরিত্রে অভিনয় করেন।
১৯৯৪ সালে তিনি এ জে মিন্টুর "প্রথম প্রেম" চলচ্চিত্রে পার্শ্ব অভিনেত্রী হিসেবে প্রথম মায়ের ভূমিকায় অভিনয় করেন। পরে ১৯৯৬ সালে জাকির হোসেন রাজু পরিচালিত "জীবন সঙ্গী" ও বাদল খন্দকার পরিচালিত "স্বপ্নের পৃথিবী"তে সালমান শাহের মায়ের চরিত্রে অভিনয় করেন।
২০১১ সালের ঈদুল ফিতরে মুক্তি পায় তার অভিনীত মনতাজুর রহমান আকবর পরিচালিত "ছোট্ট সংসার", মোহাম্মদ হোসেন-বদিউল আলম খোকন পরিচালিত "বস নাম্বার ওয়ান" ও রাজু চৌধুরীর "প্রিয়া আমার জান"।
২০১৩ সালে রেহানা বিজ্ঞাপন নির্মাতা আশফাক উজ্জামান বিপুলের নির্দেশনায় "প্রাণ ম্যাংগো জুস"-এর বিজ্ঞাপনে মডেল হন। এ বছর পি এ কাজল রচিত ও পরিচালিত ভালোবাসা আজকাল চলচ্চিত্রে অভিনয় করেন। ২০১৪ সালে রেহানা মাসুদ পথিক পরিচালিত নির্মলেন্দু গুণ রচিত কবিতা অবলম্বনে নির্মিত নেকাব্বরের মহাপ্রয়াণ ছবিতে অভিনয় করেন। একই বছর আবুল কালাম আজাদের "অনেক সাধনার পরে" ছবিতে অভিনয় করেন। ২০১৫ সালে "মা বাবা সন্তান" ছবিতে তার অভিনয় সেই বছরের সবচেয়ে বাজে পার্শ্ব অভিনেত্রীর কাজ বলে অভিহিত করা হয়েছে।
কিলিশি
কিলিশি একটি শুকনো মাংসের সংস্করণ যার উৎপত্তি হাউসা জনগোষ্ঠীর হাতে। কিলিশি মূলত সুয়ার শুকনো রুপভেদ। হাউসাল্যান্ডে কিলিশি খুবই জনপ্রিয়। গরু, ভেড়া বা ছাগলের হাড় ছাড়ানো মাংস থেকে প্রস্তুত করা হয়। নির্বাচিত মাংশকে এক মিটার বা তার থেকে ছোট আকারের টুকরো করা হয় সহজে শুকানোর জন্য। শুকনো মাংস সংগ্রহ করে পরবর্তী পদক্ষেপ নিতে হয়। চীনাবাদাম থেকে তৈরি লাবু নামের পেস্টের সংগে প্রচুর পানি মিশিয়ে পাতলা করা হয়। শুকনোর মাংসের টুকরোগুলো লাবুর পেস্টে চুবানো হয় যাতে এর বাইরে আবরণ তৈরি হয়। তারজালিতে রোস্ট করার আগে এগুলোকে শুকিয়ে নেওয়া হয়। 
মাস খানেক কিলিশি সংরক্ষণ করা যায় এবং এতে স্বাদের কোন তারতম্য ঘটেনা।
খাড়ি গ্রাম
খাড়ি গ্রাম হল পশ্চিমবঙ্গের দক্ষিণ চব্বিশ পরগনার অন্তর্ভুক্ত একটি পুরাতাত্ত্বিক স্থান। উত্তর-পশ্চিম সুন্দরবনের অন্তর্গত এই গ্রামটি হিন্দুযুগের প্রাচীন ঐতিহাসিক স্থান 'খাড়ি-মণ্ডল' বা 'খাড়ি বিষয়'-এর ভৌগোলিক স্মৃতি আজও বহন করে চলেছে। এই অঞ্চলের নিকট দিয়েই প্রাচীন ভাগীরথী বা 'আদিগঙ্গা' অজস্র সংকীর্ণ ধারায় প্রবাহিত হয়ে বঙ্গোপসাগরে মিলিত হত৷ প্রাচীন ভাগীরথীর পশ্চিমতীর ছিল 'পশ্চিমখাড়ি' (এর অন্তর্ভুক্ত ছিল বর্তমান হাওড়া জেলার 'বেতড়' ) এবং পূর্বতীর ছিল 'পূর্বখাড়ি' (বর্তমান খাড়ি গ্রাম)। এই পূর্বখাড়ি ছিল পাল ও সেনযুগের পৌণ্ড্রবর্ধনভুক্তির অধীনে। 'ডাকার্ণব' গ্রন্থে খাড়িকে চৌষট্টি শক্তিপীঠের অন্যতম বলে উল্লেখ করা হয়েছে।
সাবেক চব্বিশ পরগনা অঞ্চল থেকে প্রাপ্ত সেনরাজা বিজয়সেন ও লক্ষ্মণসেন-এর দুটি তাম্রপট্টলিপিতে খাড়িকে একটি 'বিষয়' (বিজয়সেনের বারাকপুরলিপি) এবং 'মণ্ডল' (লক্ষণসেনের সুন্দরবনলিপি) বলে উল্লেখ করা হয়েছে। এই 'বিষয়' বা 'মণ্ডল' অনেকটা আধুনিক 'মহকুমা'র মত ছিল বলে অনুমিত হয়।
লক্ষ্মণসেনের সুন্দরবনলিপি থেকে জানা যায়, দ্বাদশ শতকের শেষে (১১৯৬ খ্রিস্টাব্দ) অযোধ্যা থেকে আগত পালবংশের 'মহারাজাধিরাজ' উপাধিধারী শ্রীমদ্ ডোম্মনপাল নামে এক সামন্ত রাজা 'পূর্বখাড়ি'তে (বর্তমান খাড়ি গ্রাম) স্বাধীন রাজ্য স্থাপন করেন।
লক্ষ্মণসেনের রাজত্বের শেষদিকে তাঁর অধীন সামন্তরাজারা বিদ্রোহ ঘোষণা করে স্বাধীনতা করায় কেন্দ্রীয় শাসনব্যবস্থা শিথিল হয়ে পড়ছিল। এখানকার জাতিভেদ-বর্ণপ্রথা জর্জরিত পৌণ্ড্রক্ষত্রিয় ও মাহিষ্যপ্রধান হিন্দুসমাজ শ্রীমদ্ ডোম্মনপালের নেতৃত্বে সামাজিক বিদ্রোহে অংশগ্রহণ করেছিল বলে অনুমান করা হয়।
খাড়ি গ্রামের নারায়ণীতলায় একটি সাধারণ ইটের ঘরে শক্তিমূর্তি 'নারায়ণী'র অধিষ্ঠান; মূর্তিটি চতুর্ভূজা, ত্রিনয়না ও সিংহবাহিনী। ষোড়শ-সপ্তদশ শতাব্দীতেই এই ধরণের তান্ত্রিক পীঠস্থানের উৎপত্তি বলে মনে করা হয়। নারায়ণী মূর্তির পাশেই ঘোড়ার পিঠে আসীন ধর্মযোদ্ধা গাজীসাহেবের (পীর বড়খাঁ গাজী) মূর্তি অবস্থিত। হিন্দু-মুসলমান নির্বিশেষে গাজীসাহেবের পূজারী ভক্ত বিদ্যমান। সেনরাজত্বকালের শেষে এখানকার জাতিভেদ-বর্ণপ্রথা জর্জরিত নিম্নবর্গীয় হিন্দুসমাজের মুসলমান পীর-গাজী সাহেবদের থেকে ইসলাম ধর্ম গ্রহণের স্পষ্ট আভাস মেলে। ইংরেজ আমলে পাদরী সাহেবদেরও খ্রিস্টধর্ম প্রচারের অন্যতম ক্ষেত্র ছিল এটি৷ ১৮৫৭ সালেই খাড়ি গ্রামে একটি গির্জা, একটি ইংরেজি স্কুল এবং বহু বাঙালি খ্রিস্টানের (ধর্মান্তরিত) বিবরণ পাওয়া যায়। সমাজ ও সংস্কৃতির বিভিন্ন সময়ের স্তর আজও খাড়ি গ্রামে সুবিন্যস্ত।
অফিসিয়াল
অফিসিয়াল বা পদস্থ কর্মচারী (বেশিরভাগ সময়ই অফিসিয়াল বলতে কর্মকর্তা বোঝায়, যেমনঃ আইস হকি অফিসিয়াল বা আইস হকি কর্মকর্তা) হলেন কিছু লোক, যারা সরকার বা কোন একটি প্রতিষ্ঠানের একটি দপ্তরে (কার্য সম্পাদন বা হুকুম পালনের একটি পরিশ্রমী স্থান) নির্দিষ্ট সময় অবস্থান করেন এবং কর্তৃপক্ষের (তাদের নিজস্ব বা তাদের উচ্চতর এবং / অথবা নিয়োগদাতার যা, সরকারি বা আইনত বেসরকারী হয়) মহড়ায় অংশগ্রহণ করেন।
সরকারি অফিসিয়াল বা কার্যনির্বাহক হলেন এমন একজন ব্যক্তি যিনি সরকার বা জন প্রশাসনের সাথে জরিত। অফিসিয়াল হতে পারে নির্বাচিত, নিযুক্তকৃত, নিয়োগকৃত, মনোনীত বা চাকুরীজীবী। আমলা বা বেসামরিক কর্মচারী হলো আমলাতন্ত্রের সদস্য। নির্বাচিত অফিসিয়াল হলো সেই ব্যক্তি যে নির্বাচনে প্রতিদ্বন্দ্বীতার মাধ্যমে জয়লাভ করে আসে। এছাড়াও অফিসিয়াল হতে পারে প্রাক্তন অফিসিয়াল থেকে পুননিযুক্তকৃত। কিছু অফিসিয়াল পদ উত্তারাধিকার সূত্রে পাওয়া যেতে পারে। একজন ব্যক্তি যিনি বর্তমানে একটি দপ্তরে অবস্থান করছেন, তাকে একজন শাসক হিসাবে অবহিত করা হয়।
আফতাব উদ্দিন স্কুল এন্ড কলেজ
আফতাব উদ্দিন স্কুল এন্ড কলেজ বাজিতপুর এর একটি বিদ্যালয়।
এর অবস্থান ভাগলপুর, বাজিতপুর, কিশোরগঞ্জ, ঢাকা,বাংলাদেশ।
এই বিদ্যালয়টির প্রতিষ্ঠাতা জহুরুল ইসলাম।
এই বিদ্যালয় এ প্রায় ৮০ জন শিক্ষক শিক্ষিকা আছেন।
বিদ্যালয় এর বার্ষিক ম্যাগাজিন এর নাম হচ্ছে তমোহর।তমোহর শব্দের অর্থ সূর্য।
আন্ধারথাউল
আন্ধারথাউল হল ভারতের পশ্চিমবঙ্গ রাজ্যের বাঁকুড়া জেলার অন্তঃপাতী একটি গ্রাম। এই গ্রামটি উক্ত জেলার সদর মহকুমার বাঁকুড়া ১ সমষ্টি উন্নয়ন ব্লকের অন্তর্গত।
২০১১ সালের জনগণনা অনুসারে, আন্ধারথাউল গ্রামের জনসংখ্যা ২,১৭৭। এর মধ্যে ১,১২৮ জন পুরুষ ও ১,০৪৯ জন নারী।
আবুল কালাম আজাদ (দ্ব্যর্থতা নিরসন)
আবুল কালাম আজাদ হলেন একজন ভারতীয় স্বাধীনতা সংগ্রামী, শিক্ষাবিদ ও সাংবাদিক।
আবুল কালাম আজাদ দিয়ে আরও বুঝানো হয়:
প্যাট্রিক প্যাটারসন
বালফোর প্যাট্রিক প্যাটারসন (; জন্ম: ১৫ সেপ্টেম্বর, ১৯৬১) জ্যামাইকার পোর্টল্যান্ড এলাকায় জন্মগ্রহণকারী সাবেক প্রথিতযশা ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের শেষভাগ থেকে ১৯৯০-এর দশকের শুরুর দিক পর্যন্ত ওয়েস্ট ইন্ডিজের পক্ষে ফাস্ট বোলার হিসেবে আন্তর্জাতিক ক্রিকেটে প্রতিনিধিত্ব করেছেন প্যাট্রিক প্যাটারসন।
মরিস ও ইমেলদা দম্পতির সন্তান তিনি। হ্যাপি গ্রোভ হাই স্কুল ও উলমার্স স্কুল থেকে জ্যামাইকা স্কুল সার্টিফিকেট লাভ কবেন।
প্যাটারসনের বাবা ও দাদু জ্যামাইকার আঞ্চলিক পর্যায়ের ক্রিকেটে অংশগ্রহণ করেছিলেন। শৈশবকাল থেকেই ক্রিকেটে তিনি তাঁর দক্ষতা প্রদর্শন করতে থাকেন। ১৯৮৩ সালে জ্যামাইকার পক্ষে অভিষেক ঘটে তাঁর। ১৯৮৪ থেকে ১৯৯০ সালের মধ্যে ইংরেজ কাউন্টি চ্যাম্পিয়নশীপে ল্যাঙ্কাশায়ারের পক্ষে খেলেন। পাশাপাশি ১৯৮৪-৮৫ মৌসুমে তাসমানিয়ার পক্ষে শেফিল্ড শিল্ডে খেলেন।
১৯৮৬ সালে মাইকেল হোল্ডিংয়ের অনুপস্থিতির কারণে আন্তর্জাতিক অঙ্গনে প্যাটারসনের আবির্ভাব ঘটে। সাবিনা পার্কে ইংল্যান্ডের বিপক্ষে টেস্ট অভিষেক হয় তাঁর। তখন থেকেই তিনি বিশ্বের অন্যতম ফাস্ট-বোলাররূপে চিহ্নিত হন। আক্রমণাত্মক ও দ্রুতগতির অধিকারী প্যাটারসন অভিষেকেই সাত উইকেট দখল করেন। দলে নিজস্থান বহাল রেখে নতুন বলে বোলিংয়ে আক্রমণে নেতৃত্ব দিতেন। ইংল্যান্ডের উদ্বোধনী ব্যাটসম্যান গ্রাহাম গুচ মন্তব্য করেন যে, প্যাটারসনের ফাস্ট বোলিং বেশ ভীতিদায়ক ছিল।
১৯৮৭-৮৮ মৌসুমে ভারতের বিপক্ষে অনুষ্ঠিত সিরিজের প্রথম টেস্টে ৫/২৪ বোলিং পরিসংখ্যান গড়ে পুণরায় মাঠে ঝড় তোলেন। তাঁর দূর্দান্ত বোলিংয়ে ভারত দল মাত্র ৩০.৩ ওভারেই ইনিংস শেষ করতে বাধ্য হয় যা প্রথমদিনের একটি অধিবেশনের অল্প কিছুসময় স্থায়ী হয়। ১৯৮৮-৮৯ মৌসুমে মেলবোর্নে স্বাগতিক অস্ট্রেলিয়ার বিপক্ষে দ্বিতীয় দিনের খেলা শেষ হবার পূর্বে স্টিভ ওয়াহ তাঁকে খেঁপিয়ে তোলেন। ঐদিনের খেলা শেষ হবার পর প্যাটারসন ক্ষেপে গিয়ে অস্ট্রেলীয়দের ড্রেসিং রুমে প্রবেশ করে পঞ্চম ও চূড়ান্ত দিনের প্রতিপক্ষের ব্যাটসম্যানদেরকে নাস্তানাবুদের কথা ঘোষণা করেন। অস্ট্রেলীয়রা জয়ের জন্য ৪০০ রানের লক্ষ্যমাত্রায় নেমে ১১৪ রানে অল-আউট হয়ে যায়। প্যাটারসন ঐ ইনিংসে পাঁচ-উইকেট পান ও খেলায় নয় উইকেট দখল করেন।
১৯৯২-৯৩ মৌসুমে অস্ট্রেলিয়া সফর শেষে দলীয়ে শৃঙ্খলার ভঙ্গের কারণে তাঁকে দল থেকে বাদ দেয়া হয়। ঐ সফরেই ওয়েস্ট ইন্ডিজ সর্বশেষ সিরিজে জয় করেছিল।
ট্রোজান যুদ্ধ
গ্রীকপুরাণ অনুযায়ী দীর্ঘ দশ বছর ব্যাপী রক্তক্ষয়ী ট্রয় যুদ্ধ সংগঠিত হয় দার্দেনালিসের পশ্চিমে ( আধুনিক তুরস্কের হিসারলিক ) ট্রয় নগরীরর সম্মুখে ( স্ক্যামান্ডার নদীর তীরে ) খৃষ্টপূর্ব ১১৯৪ সালে এবং সমাপ্ত হয় ১১৮৪ সালে যদিও ব্রোঞ্জ যুগের এ যুদ্ধের সংঘটন-সময় নিয়ে আধুনিক ইতিহাসবিদরা মতবিরোধ করেন। দেব দেবীদের ষড়যন্ত্র, লোভ, নিষ্ঠুরতা ও পাগলামীর ফসল এ যুদ্ধ থেটিস-পুত্র অ্যাকিলিসের হস্তে ( গ্রীক: আখিলেউস/ আখিলেখ ) যুদ্ধের দশম বছরে প্রায়াম-পুত্র ও ট্রোজান সেনাপতি হেক্টরের ( গ্রীক: হেকতার ) মৃত্যুর মাধ্যমে চূড়ান্ত পরিণতির দিকে এগিয়ে যায়। দেবী অ্যাথিনার ছলনা, জিউস-পুত্র অ্যাপোলোর গাদ্দারী ও দেবরাজ জিউসের নীতিভঙ্গই হেক্টরের মৃত্যুর কারণ এবং হেক্টর ও প্রায়ামের সৎ ভাই ও টিথোনাস-পুত্র মেমননের পতন ট্রয়ের পতন নিশ্চিত করে দেয়। পরিশেষে অ্যাকিলিস, হেক্টর, প্যারিস, মেমনন ও প্রায়ামের মৃত্যু এবং ট্রয় নগরীর ধ্বংসের মাধ্যমে এ যুদ্ধ সমাপ্ত হয়। যদিও খোলা চোখে এ যুদ্ধে গ্রীকদের বিজয়ের পশ্চাতে ওডিসিয়াসের কাঠের ঘোড়া বা প্রায়ামের পুত্র হেলেনসের বিশ্বাসঘাতকতাকে মুখ্য কারণ হিসেবে বিবেচনা করা হয় কিন্তু আসল কারণটা ছিল জিউসের হাস্যকর মূর্খতা। দেবরাজ জিউস মানুষের সংখ্যা হ্রাসকল্পে মানুষে মানুষে এ সংঘাত সৃষ্টি করে। 
যদিও প্যারিসের হেলেনকে অপহরণ ও মাইসিনির রাজা আগামেমননের নেতৃত্বে স্পার্টার রাজা ও হেলেনের স্বামী মেনেলসের হেলেন উদ্ধার এ যুদ্ধের মূল কাহিনী অথবা ওডিসিয়াসের চাতুর্য, ট্রয়ের অগ্নিতে ভস্মীভূত হওয়া বা ট্রয়ে ব্যাপক গণহত্যা যুদ্ধ পরবর্তী সবচেয়ে আলোচিত বিষয় তবে সত্যটা হলো দেবরাজ জিউস দেবী হেরার অনুরোধে ট্রয়ের ধ্বংস নির্ধারণ করে। হাজার বছর ধরে পাঠকবর্গ ট্রয় যুদ্ধ নিয়ে আলোচনা করেছে বটে; প্যারিসের পাপ, হেক্টর বধ, মেমননের পতন, অ্যাকিলিসের ক্রোধ, প্যান্ডারুসের লোভ বা কাঠের ঘোড়ার ট্রয় নগরীর অভ্যন্তরীণ হওয়া ইত্যাদি কিন্তু এ যুদ্ধের মূল উৎস দেব-দেবীর লোভ ও মূর্খতার বিষয়টি সম্পূর্ণ উপেক্ষিত তখনও ছিল এবং এখনও আছে।
প্রেমতোষ বসু
প্রেমতোষ বসু (? - ১৫ এপ্রিল, ১৯১২) একজন স্বাধীনতা সংগ্রামী, জাতীয়তাবাদী সমাজকর্মী ও কবি।
পিতার নাম রাইচরন বসু। প্রেমতোষ বসু কলকাতার সেন্ট জেভিয়ার্স কলেজের মেধাবী ছাত্র ছিলেন। বাংলা এবং ইংরেজি লেখায় বিশেষ দখল ছিল তার। তাদের পারিবারিক ছাপাখানার ব্যবসা ছিল। "সন্ধ্যা" পত্রিকা তাদের Acme প্রেস থেকে ছাপা হত। ছাত্রাবস্থায় তার রবীন্দ্রনাথ ঠাকুরের সাথে যোগাযোগ হয়। তাদের বন্ধুত্ব ছিল দীর্ঘকাল। রবীন্দ্রনাথের বই ছাপা হত তাদের প্রেস থেকে। 'ক্ষণিকা' কাব্যগ্রন্থ তিনিই প্রকাশ করেন। কবির দ্বিতীয়া কন্যা রেনুকার বিবাহের যোগাযোগ প্রেমতোষ দায়িত্ব নিয়ে করেছিলেন তার আত্মীয়ের সাথে।
কবিতা লেখাতে সুনাম ছিল তার। শিবাজী উৎসব উপলক্ষ্যে ১৯০৪ খৃষ্টাব্দে বিপ্লবী সখারাম গনেশ দেউস্কর 'শিবাজীর দীক্ষা' নামক কাব্যসংকলন বের করলে রবীন্দ্রনাথের সাথে তার কবিতাও স্থান পায়।
স্বদেশী আন্দোলন ও সশস্ত্র বিপ্লবীদের প্রতি গভীর সহানুভূতি ছিল প্রেমতোষ বসুর। কাষ্ঠব্যবসায়ী কলকাতাবাসী ধনবান পিতার বহু সম্পত্তির অংশ বিক্রি করে দেন বিপ্লবীদের টাকা পয়সার জোগাড় করার মহান উদ্দেশ্যে। অস্ত্র সংগ্রহ ও বোমা প্রস্তুতের জন্যে অনেক অর্থ ব্যয় করেন তিনি। শহীদ বিপ্লবী কানাইলাল দত্তের অন্ত্যেষ্টিক্রিয়ার জন্যে অর্থদান করেন। ১৯০৭ সালে বার্ন ও ই.আই.আর ধর্মঘট এবং সরকারি প্রেস ধর্মঘটের অন্যতম সংগঠক ছিলেন। আলিপুর বোমা মামলার পর ব্যারিস্টারি পড়ার অজুহাতে দেশ ত্যাগ করেছিলেন।
ইংল্যান্ড গিয়ে চরম আর্থিক দুরবস্থায় পড়েন প্রেমতোষ বসু। ১৫ এপ্রিল, ১৯১২ খৃষ্টাব্দে উপযুক্ত শীতবস্ত্রের অভাবে নিউমোনিয়া আক্রান্ত হয়ে মর্মান্তিক মৃত্যু হয় তার। মৃত্যুকালে বয়েস হয়েছিল আনুমানিক ৫২ বছর।
পিউডিপাই
ফিলিক্স অর্ভিড উলফ শেলবার্গ (জন্ম ২৪ অক্টোবর ১৯৮৯), যিনি তার অনলাইন ছদ্মনাম পিউডিপাই () দ্বারা বেশি পরিচিত, একজন সুইডিশ ওয়েব ভিত্তিক কৌতুকাভিনেতা এবং ভিডিও প্রযোজক। তিনি ইউটিউবে তার লেটস প্লে ধারাভাষ্য এবং ভ্লগের জন্য বিখ্যাত।
২০১৬ সালে টাইম ম্যাগাজিন তাকে 'পৃথিবীর ১০০ প্রভাবশালীর' তালিকায় স্থান দিয়েছে। বর্তমানে সে তার বান্ধবী ইতালীয় ইউটিউবার মার্জিয়াকে নিয়ে ইংল্যান্ডের ব্রাইটনে বসবাস করে।
t
মৈথিলী উইকিপিডিয়া
মৈথিলী উইকিপিডিয়া হচ্ছে অনলাইন বিশ্বকোষ উইকিপিডিয়ার মৈথিলী ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। মৈথিলী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ফণিভুষণ দাশগুপ্ত
ফনিভূষন দাশগুপ্ত (২৭ ডিসেম্বর ১৯০৭ - ১২ ফেব্রুয়ারি, ১৯৪২) একজন ব্রিটিশ বিরোধী সশস্ত্র বিপ্লবী ও পত্রিকা সম্পাদক।
ফনিভূষণের জন্ম বরিশাল জেলার খলিসাকোটাতে। পিতার নাম অক্ষয়কুমার দাশগুপ্ত। উজিরপুর বারপাইকা ইউনিয়ন ইন্সটিটিউশন থেকে ১৯২৪ সালে বিশেষ কৃতিত্বের সাথে ম্যাট্রিক এবং বরিশালের ব্রজমোহন কলেজ থেকে ১৯২৬ সালে আই.এ পাশ করেন। ছাত্রাবস্থাতেই গোপন বিপ্লবী সংগঠনে নাম লেখান।
১৯২৮ খৃষ্টাব্দে সরস্বতী লাইব্রেরিতে কাজে যোগ দেন, পাশাপাশি শংকর মঠ ও বরিশালের বিবেক আশ্রমের সাথে জড়িত হয়ে পড়েন। যুগান্তর বিপ্লবী দলের সাপ্তাহিক পত্রিকা "'স্বাধীনতা"' সম্পাদনা করার অপরাধে তার জেল হয় ১৯২৮ খৃষ্টাব্দে। মুক্তি পেয়ে আবার মেছুয়াবাজার বোমা মামলায় গ্রেপ্তার হয়ে হিজলি ডিটেনশন ক্যাম্পে বিনাবিচারে আটক থাকেন কিছুকাল। হিজলি জেল থেকে পালালেও ১৯৩৪ সালে পূনরায় ধরা পড়েন এবং সিঙ্গা রাজনৈতিক ডাকাতির (সিঙ্গা গ্রামের একটি দোকান লুঠ করার সময় তার গুলিতে পাহারাদারের মৃত্যু হয়) মামলায় তার যাবজ্জীবন কারাদন্ড ও দ্বীপান্তরের আদেশ হয়। আন্দামানে সেলুলার জেলে বন্দী থাকার সময় তার স্বাস্থ্য চুড়ান্ত অবনতি ঘটে। তিনি মুক্তির জন্যে অনশন করেছিলেন।
বিপ্লবী ফণিভূষণের স্ত্রী সুধারানী দাশগুপ্ত বহু পলাতক বিপ্লবীকে আশ্রয় ও নিরাপত্তা দিয়েছেন। ফণিভূষণের পরিবার নানা রকম বিপর্যয় ও অর্থনৈতিক অসুবিধার সম্মুখীন হয়েছে। তার মৃত্যুর সময় একমাত্র পুত্র বিপ্লব দাশগুপ্তের বয়েস ছিল মাত্র ২ বছর। সুধারানী মারা যান ১৯৪৪ সালে।
মুক্তিলাভ করলেও দীর্ঘ কারাজীবনে তার শরীর ভেঙ্গে গিয়েছিল, মানসিকভাবেও বিপর্যস্ত হয়ে যান। দুরারোগ্য যক্ষা রোগে, বরিশালে নিজের বাড়িতে নিতান্তই অবহেলায়, লোকচক্ষুর আড়ালে মারা যান এই বিপ্লবী ১২ ফেব্রুয়ারি ১৯৪২ খৃষ্টাব্দে, মাত্র ৩৫ বছর বয়েসে।
দুর্ভিক্ষ
দুর্ভিক্ষ হল কোন এলাকার ব্যাপক খাদ্য ঘাটতি। সাধারনত ফসলহানি, যুদ্ধ, সরকারের নীতিগত ব্যর্থতা ইত্যাদি কারণে দুর্ভিক্ষ সংগঠিত হয়। এছাড়া প্রাকৃতিক দূর্যোগ, গবাদিপশুর মড়ক, পোকাড় আক্রমন ইত্যাদি কারণেও দুর্ভিক্ষ সংগঠিত হয়।
১৭৭০ সালে বাংলাদেশে এক ভয়াবহ দুর্ভিক্ষ দেখা দিয়েছিল। সময়টি বাংলা ১১৭৬ সাল হওয়ায় এই দুর্ভিক্ষ ছিয়াত্তরের মন্বন্তর নামে পরিচিত হয়। অতি বৃষ্টি ও বন্যার কারণে কৃষি ফসলের ব্যাপক ক্ষতি হওয়ায় সমগ্র দেশজুড়ে চরম অর্থনৈতিক মন্দা দেখা দেয়। ত্রুটিপূর্ণ ভূমিরাজস্ব ব্যবস্থা ও খাদ্যবাজারে দালাল ফড়িয়া শ্রেনীর দৌরাত্ম্যের ফলে অবস্থা আরো শোচনীয় হয়ে পড়ে।
১৯৪৩ সালে বাংলাদেশে একটি ভয়াবহ দুর্ভিক্ষ দেখা দেয়। ১৩৫০ বঙ্গাব্দে ( খ্রি. ১৯৪৩) এই দুর্ভিক্ষ হয়েছিল বলে এটি পঞ্চাশের মন্বন্তর নামে পরিচিত। ১৯৩৮ সাল থেকে কৃষি ফসলের উৎপাদন কমতে থাকে। তাছাড়া দ্বিতীয় বিশ্বযুদ্ধের মতো ঘটনাও এর পেছনে অন্যতম কারণ ছিল। জাপানি সেনাবাহিনীর হাতে বার্মার পতন হলে সেখান থেকে বিপুল পরিমান চাল আমদানি বন্ধ হয়ে যায়। এছাড়া যুদ্ধরত সেনাবাহিনীর সদস্যদের জন্য অতিরিক্ত খাদ্যশস্যের চাহিদা, অতিরিক্ত মুনাফাভোগীদের দৌরাত্ম এবং সরকারি অব্যবস্থাপনা এই দুর্ভিক্ষের অন্যতম কারণ। এই দুর্ভিক্ষে ৩.৫ মিলিয়ন মানুষ মৃত্যুবরন করে। বিপুল সংখ্যক মানুষ কলকাতা শহরে মৃত্যুবরন করে। উল্লেখ্য যে, এদের মধ্যে সবাই কলকাতা শহরের বাইরের বাসিন্দা ছিল।
১৯৭৪ সালে সদ্য স্বাধীনতাপ্রাপ্ত বাংলাদেশে দুর্ভিক্ষ দেখা দেয়। এটি ৭৪-এর দুর্ভিক্ষ নামে পরিচিত। সে সময়ে কয়েক লক্ষ মানুষ অনাহারে অথবা অপুষ্টিজনিত রোগে মারা যায়। ১৯৭৪ সালের মার্চ মাসে খাদ্যদ্রব্যের সরবরাহে ঘাটতি দেখা দিতে শুরু করে। চাল ও লবনের দাম সাধারন মানুষের ক্রয় ক্ষমতার বাইরে চলে যায়। বিশেষ করে লবনের সরবরাহ একেবারেই কমে যায়। অনেক কৃষক কয়েক মৌসুমের ফসল আগ্রীম বিক্রি করে দিতে বাধ্য হয়। খাবার ও কাজের খোঁজে প্রত্যন্ত অঞ্চল থেকে প্রচুর মানুষ ঢাকা শহরে ছুটে আসে। একই বছর ডিসেম্বর মাস থেকে দুর্ভিক্ষের প্রকপ কমতে থাকে।
বিংশ শতাব্দীতে আনুমানিক ৭০ মিলিয়ন মানুষ দুর্ভিক্ষের কারণে মারা যায়। ১৯৫৮-৬১ সালে চীনের মহাদুর্ভিক্ষে শুধুমাত্র চীনেই মারা যায় ৩০ মিলিয়ন মানুষ। বিংশ শতাব্দীর কয়েকটি উল্লেখযোগ্য দুর্ভিক্ষ হল, ১৯৬০ সালে বায়াফ্রা দুর্ভিক্ষ, ১৯৭০ সালে কাম্বোডিয়া দুর্ভিক্ষ, ১৯৯০ সালে উত্তর কোরিয়ার দুর্ভিক্ষ এবং ১৯৮৩-৮৪ সালে ইথোপিয়ার দুর্ভিক্ষ।
মোহাম্মদ বদিউল আলম (বীর বিক্রম)
শহীদ মোহাম্মদ বদিউল আলম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোহাম্মদ বদিউল আলমের জন্ম কিশোরগঞ্জ জেলার পাকুন্দিয়া উপজেলার উত্তরপাড়া গ্রামে। তাঁর বাবার নাম আবদুল বারী এবং মায়ের নাম রওশন আরা খানম।
১৯৭১ সালে মোহাম্মদ বদিউল আলম ঢাকা বিশ্ববিদ্যালয়ের স্নাতকোত্তর শিক্ষার্থী ছিলেন। একই সঙ্গে ছাত্ররাজনীতিও করতেন। তিনি যে ছাত্রসংগঠনের সঙ্গে যুক্ত ছিলেন, সেই সংগঠন মুক্তিযুদ্ধের বিরোধী ছিল। মুক্তিযুদ্ধ শুরু হলে তিনি এতে যোগ দেওয়ার মনস্থির করেন তবে ভারতে যাননি। মুক্তিবাহিনীর ক্র্যাক প্লাটুনের সদস্যরা প্রশিক্ষণ নিয়ে ঢাকায় ফিরলে তিনি তাঁদের সঙ্গে যোগ দেওয়ার আগ্রহ প্রকাশ করেন। ক্র্যাক প্লাটুনের বেশির ভাগই ছিলেন তাঁর পরিচিত। ধানমন্ডির অপারেশনের পর পাকিস্তান সেনাবাহিনী তাঁকে আটক করে ব্যাপক নির্যাতন চালায়। নির্যাতনে তিনি শহীদ হন।
মুক্তিযুদ্ধে মোহাম্মদ বদিউল আলমের সহযোদ্ধা ছিলেন কাজী কামাল উদ্দীন (বীর বিক্রম)। ক্র্যাক প্লাটুনের ধানমন্ডি অপারেশনে করে তাঁরা বিখ্যাত হয়ে যান। এ অভিযানে মুক্তিযোদ্ধাদের একটা লক্ষ্য ছিল ধানমন্ডির পাকিস্তান আর্মির একটা ক্যাম্প। সেখানে আক্রমণ করার পর অনেক সংঘর্ষ হয়। অপারেশন শেষে ক্র্যাক প্লাটুনের দলটি যাচ্ছিল নিজেদের আস্তানার দিকে। পথে গাড়িতে অ্যামিউনিশন ভর্তি ম্যাগজিনের ছিলো। গাড়ি চালাচ্ছিলেন হাবিবুল আলম (বীর প্রতীক। দলের সদস্য আলম হঠাৎ বলে উঠলেন, ‘সামনে চেকপোস্ট’। গাড়িতে ছিলেন ছয়জন। বদি, হাবিবুল আলম, শফি ইমাম রুমী (বীর বিক্রম), সেলিম, কামরুল হক স্বপন, (বীর বিক্রম) ও কাজী কামাল উদ্দীন। ধানমন্ডির ৪ কি ৫ নম্বর রোডে ছিলো দলটি। দুই দিকেই ছিল চেকপোস্ট। দলটি ঢুকে গেল চেকপোস্টের লাইনে। আস্তে আস্তে গাড়ি এগোতে থাকল। সবাই স্টেনগান নিয়ে প্রস্তুত। আলম গাড়ির গতি বাড়াতে থাকেন। এর মধ্যে এক পাকিস্তানি এক সৈনিক বলে উঠল, “রোকো, রোকো”। ফায়ার শুরু হলো। রুমী ফায়ার শুরু করে গাড়ির পেছনের কাচ ভেঙে। স্বপন ও বদি ডান দিকে ফায়ার করতে থাকে।’ এ আক্রমনের কিছুদিন পর পাকিস্তান সেনাবাহিনী তাঁকে আটক করে ব্যাপক নির্যাতন চালায়। নির্যাতনে তিনি শহীদ হন।
নেপালি উইকিপিডিয়া
নেপালি উইকিপিডিয়া হচ্ছে অনলাইন বিশ্বকোষ উইকিপিডিয়ার নেপালি ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। নেপালি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বদিউল আলম (দ্ব্যর্থতা নিরসন)
বদিউল আলম নামটি নিম্নের ব্যক্তিবর্গকে নির্দেশ করতে পারেঃ
বোড়াল
বোড়াল হল পশ্চিমবঙ্গের দক্ষিণ চব্বিশ পরগনার অন্তর্ভুক্ত দক্ষিণ কলকাতার একটি পুরাতাত্ত্বিক স্থান। অধুনালুপ্ত প্রাচীন ভাগীরথী বা 'আদিগঙ্গা'র তীরে অবস্থিত বোড়াল গ্রাম একসময় (পাল ও সেন যুগে) সমৃদ্ধশালী বর্ধিষ্ণু গ্রাম ছিল। নানান প্রাকৃতিক বিপর্যয়ে গঙ্গার প্রবাহপথ পরিবর্তিত হলে দক্ষিণ চব্বিশ পরগণার অন্যান্য গ্রামের মতো বোড়ালও সুন্দরবনের উত্তরপ্রান্তের জঙ্গলের মধ্যে সমাধিস্থ হয়। গঙ্গার লুপ্ত খাতের ধারে বোড়ালের পথে প্রাচীন দেবালয় ও গঙ্গার ঘাট কিছুদিন আগেও বনাকীর্ণ অবস্থায় দেখা যেত। সত্যজিৎ রায়ের পথের পাঁচালী ছবির চিত্রগ্রহন হওয়ার পরে বোড়াল গ্রাম অধিক পরিচিতি পায়।
অতীতে প্রাচীন ভাগীরথী বা 'আদিগঙ্গা' (বর্তমান 'টালির নালা' খাল) খিদিরপুর হয়ে গড়িয়া থেকে দক্ষিণ-পূর্বে বেঁকে কাকদ্বীপ পর্যন্ত গিয়ে, সেখান থেকে বর্তমান মুড়িগঙ্গার ধারা ধরে এগিয়ে ধবলাট ও মনসার দ্বীপের মধ্য দিয়ে প্রথমে পশ্চিমে, পরে দক্ষিণমুখী হয়ে সাগরদ্বীপের কাছে বঙ্গোপসাগরে মিলিত হত৷ গঙ্গার তীরবর্তী অন্যান্য গ্রামের মতো বর্ধিষ্ণু বোড়ালও গঙ্গার প্রবাহপথ পরিবর্তিত হলে ক্রমে ধ্বংসস্তুপে পরিণত হয়।
পরবর্তীকালে, দীঘি ও পুকুর কাটার সময় বোড়াল কয়েকটি পাথরের বিষ্ণুমূর্তি পাওয়া যায়; মূর্তির স্থূলত্ব দেখে এগুলিকে একাদশ-দ্বাদশ শতকেরও প্রাচীন (সম্ভবত পাল যুগের) বলে অনুমান করা হয়। বোড়ালের সুবৃহৎ সেনদীঘি (প্রায় ৪২ বিঘা বিস্তৃত), দক্ষিণের গোবিন্দপুর গ্রাম থেকে প্রাপ্ত সেনরাজা লক্ষ্মণসেনের তাম্রপট্টলিপি এবং মাটি খুঁড়ে পাওয়া অন্যান্য নিদর্শন বোড়ালকে সেন আমলের একটি বর্ধিষ্ণু সভ্যতাকেন্দ্র হিসাবে ইঙ্গিত করে।
বোড়ালের গ্রাম্য দেবদেবীর মধ্যে সর্বপ্রধান হলেন 'ত্রিপুরাসুন্দরী'। ধাতুময়ী মূর্তির পাদপীঠে পঞ্চদেবতা ব্রহ্মা, বিষ্ণু, মহেশ্বর, ঈশ্বর ও রুদ্ধের মূর্তি উৎকীর্ণ; তার উপর শিব শবরূপে শয়ান এবং শিবের নাভিপদ্মস্থিত পদ্মের উপর চতুর্ভূজা ত্রিনয়না ত্রিপুরাসুন্দরীর মূর্তি অধিষ্ঠিত। বোড়ালে 'বাবাঠাকুর' (ভিন্ননামে ধর্মঠাকুর) নামে দুটি দেববিগ্রহ আছে; একটি সেনদীঘির পূর্বকোণে (ত্রিপুরাসুন্দরীর ভৈরব হিসাবে পূজিত) এবং অপরটি সরলদীঘির কোণে। দেবীর অপরপ্রান্তে আছেন 'ককাই চণ্ডী'। আগে 'ডর মাকাল' (ডর মহাকাল) নামে এক দেবতার পূজার বহুল প্রচলন ছিল। বাবাঠাকুরের মূর্তি গড়ে পূজা এখনও সাধারণ লোকায়ত স্তরে প্রচলিত।
বাশকির উইকিপিডিয়া
বাশকির উইকিপিডিয়া হচ্ছে অনলাইন বিশ্বকোষ উইকিপিডিয়ার বাশকির ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বাশকির উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বাভারীয় উইকিপিডিয়া
বাভারীয় উইকিপিডিয়া হচ্ছে অনলাইন বিশ্বকোষ উইকিপিডিয়ার বোরিশ্চ ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বাভারীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বিসলামা উইকিপিডিয়া
বিসলামা উইকিপিডিয়া হচ্ছে অনলাইন বিশ্বকোষ উইকিপিডিয়ার বিসলামা ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বিসলামা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
তিব্বতী উইকিপিডিয়া
তিব্বতীয় উইকিপিডিয়া হচ্ছে অনলাইন বিশ্বকোষ উইকিপিডিয়ার তিব্বতীয় ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। তিব্বতীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বসনীয় উইকিপিডিয়া
বসনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার বোসান্সকি ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বসনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
রাজা রবি বর্মা
রাজা রবি বর্মা, কিলিমানোর কইল থাম্পুরান (২৯ এপ্রিল ১৮৪৮—২ অক্টোবর ১৯০৬) একজন বিখ্যাত ভারতীয় চিত্রশিল্পী ছিলেন। ভারতীয় ইতিহাসের নানাক্ষেত্রে বিচরণের জন্য তাকে ভারতের অন্যতম শ্রেষ্ঠ চিত্রশিল্পী হিসেবে গণ্য করা হয়। ভারতীয় ইতিহাস ধরে রেখে তিনি ইউরোপিয়ান ধাঁচে চিত্র এঁকে ভারতীয় চিত্রশিল্প জগতে এক অভূতপূর্ব পরিবর্তন এনেছিলেন। এছাড়া রাজা রবি লিথোগ্রাফিতে অনেক দক্ষ ছিলেন। যা তাকে আরো বেশি সুপরিচিত করে তোলে। তার চিত্রশিল্প থেকে পরে অনেকেই আকৃষ্ট এবং অনুপ্রাণিত হয়েছিলেন। এছাড়া হিন্দু দেব-দেবী এবং পুরানের উপর তার সৃষ্টিকর্মগুলো তাকে আরো বেশি বিখ্যাত করে তোলে।
রাজা রবি বর্মা ত্রাভাংকোরের (বর্তমানে কেরালা) একটি সম্ভ্রান্ত পরিবারের একজন সদস্য ছিলেন।
সাংহাই বন্দর
সাংহাই বন্দর চীনের সাংহাই শহরে অবস্থিত একটি সমুদ্র বন্দর। এই বন্দরটি একটি গভীর জলের সমুদ্র বন্দর ও একটি নদী বন্দর নিয়ে গড়ে উঠেছে। বন্দরটি বর্তমানে বিশ্বের বৃহত্তম কন্টেইনার বন্দর। ২০১০ সালে সিঙ্গাপুর বন্দর কে অতিক্রম করে সবচ্যে বেশী কন্টেইনার পরিবহন করে। এটি ওই বছর ২৯.০৫ টিইউএস কন্টেইনার বহন করে বিপরীতে সিঙ্গাপুর বন্দর বহন করে এর অর্ধেক কন্টেইনার। ২০১৪ সালে সাংহাই বন্দর ৩৫ মিলিয়ন টিইউএস এর বেশি কন্টেইনার বহন করে।
সাংহাই বন্দরের সমুখ ভাগে রয়েছে পূর্ব চীন সাগর যা বন্দরের পূর্ব দিকে অবস্থিত ও দক্ষিণে রয়েছে হাংজু উপসাগর। বন্দরটিতে ইয়াংসি-কিয়াং নদী, হুয়াংপু নদী (যা ইয়াংতসে নদী প্রবেশ করে), এবং কুইয়ানং নদী অন্তর্ভুক্ত।
সাংহাই বন্দর পরিচালনা করে সাংহাই আন্তর্জাতিক বন্দর গোষ্ঠি। এই গোষ্ঠি ২০০৩ সালে সাংহাই বন্দর কর্তৃপক্ষ এর কাছ থেকে ক্ষমতা গ্রহন করে। এই একটি বেসরকারি সংস্থা।এই সংস্থাযর সাংহাই পৌর সংস্থার ৪৪.২৩ শতাংশ অংশিদারীত্ব রয়েছে।বাকি অংশিদারীত্ব অন্য বেসরকারি সংস্থার কাছে রয়েছে।
মিং রাজবংশের সময়, বর্তমান সাংহাই শহরটি জিয়াংসু প্রদেশের অংশ (চচিয়াং প্রদেশের একটি ছোট অংশ) ছিল। সাংহাই ইউয়ান রাজবংশের একটি কাউন্টি আসন হয়ে উঠেছিল, তবে এটি তুলনামূলকভাবে একটি ছোট শহর ছিল।
ইয়াংতসে নদীর তীরে অবস্থানকারী এই অঞ্চলটি কোয়িং রাজবংশের কিয়ানোলং সম্রাটের রাজত্বকালে উন্নত উপকূলীয় বাণিজ্য কেন্দ্র হিসাবে উন্নীত হয়েছিল। ধীরে ধীরে, সাংহাই বন্দরটি নিংবো বন্দর এবং গুয়াংঝোর বন্দরকে অতিক্রম করে চীনের বৃহত্তম বন্দরে পরিণত হয়।
১৮৪২ সালে, সাংহাই একটি চুক্তিবদ্ধ বন্দর হয়ে ওঠে এবং এভাবে একটি উন্নয়নশীল আন্তর্জাতিক বাণিজ্যিক শহরে পরিণত হয়। ২০ শতকের প্রথম দিকে এটি পূর্ব এশিয়ায় বৃহত্তম শহর এবং বৃহত্তম বন্দর ছিল।
১৯৪৯ সালে, সাংহাইয়ের কমিউনিস্টরা ক্ষমতা দখলের সাথে বৈদেশিক বাণিজ্যের সম্পর্ক নাটকীয়ভাবে বন্ধ হয়েছিল। গণপ্রজাতন্ত্রী অর্থনৈতিক নীতি সাংহাইয়ের অবকাঠামো এবং পুঁজি উন্নয়ন উপর একটি মারাত্মক প্রভাব ছিল।
১৯৯১ সালে, কেন্দ্রীয় সরকার সাংহাইকে অর্থনৈতিক সংস্কারের সূচনা করতে দেয়। তখন থেকে সাংহাই বন্দর ক্রমবর্ধমান গতিতে বিকশিত হয়েছে। ২০০৫ সাল নাগাদ, ইয়াংশান গভীর জলের বন্দর ইয়াংশান দ্বীপপুঞ্জে নির্মিত হয়েছিল, এটি হংজ়ৌ উপসাগরীয় দ্বীপপুঞ্জের একটি গোষ্ঠী, যা সাংহাইয়ের সাথে ডংহাই সেতু দ্বারা সংযুক্ত। এই উন্নয়নের ফলে বন্দরটি পুরোন অগভীর জলের বন্দর ব্যবস্থার উপর নির্ভর কমায় এবং নিংবো-ঝাউহান বন্দরের নিকটবর্তী আরেকটি গভীর-জল বন্দর হিসাবে প্রতিদ্বন্দ্বিতা করার পরিকাঠাম পায়।
সাংহাই বন্দর প্রধান দুটি বন্দর দ্বারা গঠিত। এই বন্দরের কার্য পরিচালিত হয় তিনটি এলাকার উপর ভিত্তি করে।এই এলাকা গুলি হল-
সাংহাই বন্দরটি ইয়াংসি-কিয়াং নদী অঞ্চলের জন্য গুরুত্বপূর্ণ সমুদ্র পরিবহন কেন্দ্র এবং বৈদেশিক বাণিজ্যের জন্য সবচেয়ে গুরুত্বপূর্ণ প্রবেশদার। বন্দরটির পশ্চাদ্ভূমির মধ্যে রয়েছে ইয়াংসি-কিয়াং নদী এলাকার অর্থনৈতিকভাবে উন্নততর আনহুই, জিয়াংসু, চচিয়াং এবং হনান প্রদেশগুলির ঘন জনসংখ্যার, উন্নত কৃষি ভিত্তিক এবং কৃষি খাতের আওতায় শক্তিশালী শিল্প ক্ষেত্র।
অফিসার
অফিসার () হলেন একজন ব্যক্তি, যিনি কোন একটি প্রাতিষ্ঠানিক কর্তৃপক্ষের একটি গুরুত্বপূর্ণ পদে অবস্থান করেন।
কাদাল দেসাম
কাদাল দেসাম (বাংলাঃ প্রেমের দেশ) ১৯৯৬ সালে মুক্তি পাওয়া একটি তামিল চলচ্চিত্র যেটির পরিচালনায় ছিলেন কাথির এবং প্রযোজনা করেন কে টি কুঞ্জুমন। এই চলচ্চিত্রে তারকা হিসেবে ছিলেন আব্বাস (অভিনেতা), বিনীত, তাবু (অভিনেত্রী), গায়ক এস পি বলসুব্রমনিয়ম, শ্রীবিদ্যা, চিন্নি জয়ন্ত এবং ভাদিভেলু। এ আর রহমান সঙ্গীত পরিচালনার দায়িত্বে ছিলেন এবং কে ভি আনন্দ ছিলেন সিনেমাটোগ্রাফির দায়িত্বে। ১৯৯৬ এর আগস্টে চলচ্চিত্রটি মুক্তি পায় চলচ্চিত্র-সমালোচকদের দ্বারা পজিটিভ ক্রিটিক পাওয়ার পর এবং ভালো বাণিজ্যিক সাফল্যও পায় চলচ্চিত্রটি। তেলুগু ভাষায় অনুবাদ করে এই চলচ্চিত্রটি 'প্রেমা দেসাম' নামে মুক্তি দেওয়া হয়েছিল আর হিন্দি ভাষায় অনুবাদকৃত ভার্সনটির নাম ছিল 'দুনিয়া দিলওয়ালো কি'। তেলুগু ভার্সনটি ভালো ব্যবসা করতে পারলেও হিন্দি ভার্সনটি পারেনি।
চেন্নাইয়ের রাজধানীতে ঐতিহ্যগত প্রতিদ্বন্দ্বিতাগুলি যথাক্রমে পাখাইয়াপ্পা ও লোওলা কলেজের ছাত্রদের মাঝে বিদ্যমান। কার্তিক (ভিনেথ) দরিদ্র এবং একটি অনাথ, যা পচাইয়াপ্পা কলেজে অধ্যয়ন করে, একটি ভাড়াটে রুমে বাস করে, বাসে ভ্রমণ করে, বেশ কয়েকজন বন্ধু সহ হ্যাং করে এবং তার ফুটবল দলের অধিনায়ক হয়। তিনি একটি ভাল কবি এবং তার স্বপ্ন মেয়ে সম্পর্কে daydreams হয়। অরুণ (আব্বাস), অন্যদিকে ধনী ও ধনী পরিবার থেকে আসে, লোয়লা কলেজে পড়াশোনা করে, নিজের গাড়ি চালায়, বন্ধুদের সংখ্যা বাড়িয়ে দেয় এবং ফুটবল দলের অধিনায়কও হয়। একটি কদর্য আন্তকসংযোগ দাঙ্গা মধ্যে অরুণ কার্তিক এর জীবন বাঁচায়। তাই ফেরার পর কার্তিক অরুণকে একটি ফুটবল খেলায় জিতিয়ে দেয় কারণ তিনি মনে করেন অরুণ সহজেই হারিয়ে যেতে পারে না। অরুন উপলব্ধি করেন যে বিজয় কার্তিকের বলিদানের বিজয়।
তারা ভাল বন্ধু হয়ে ওঠে, এবং তারা উভয় কলেজ রাস্তায় অন্যদের বন্ধুত্ব একটি ভাল উদাহরণ দেখান। নতুন মেয়ে দিব্য (তাবু) কলেজে যোগদান না হওয়া পর্যন্ত চলাচলে মসৃণ ছিল। উভয় ছেলের সাথে তার প্রেমে পড়ে যায়, কিন্তু তাদের কেউ বুঝতে পারে না যে তারা উভয়ে একই মেয়েকে ভালবাসে। ঘটনাগুলির একটি শৃঙ্খলে যখন তারা উপলব্ধি করে যে উভয় একই মেয়েকে ভালোবাসে, তাদের বন্ধুত্ব বিচলিত হয় এবং তারা একে অপরের সাথে যুদ্ধ করে। সিনেমাটির শেষ দেখায় কি দেবায়া তাদের একজনের সাথে ভালোবাসে এবং তাদের বন্ধুত্ব প্রভাবিত হবে কিনা। শেষ পর্যন্ত দেবী বলছেন যে তিনি তাদের উভয়েরই পছন্দ করেছেন কিন্তু এইভাবে অন্যকে হারানোর এবং তাদের বন্ধুত্বকে ব্যাহত করার জন্য একজনকে নির্বাচন করতে চান না। তাই এই সিনেমার সমাপ্তি ঘটে অরুণ এবং কার্তিক তাদের বন্ধুত্ব আবার ফিরে।
আবখাজীয় উইকিপিডিয়া
আবখাজীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আবখাজীয় ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আবখাজীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আচেহনীয় উইকিপিডিয়া
আচেহনীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আচেহুনীয় ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আচেহনীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বাংলাদেশ সিভিল সার্ভিস
বাংলাদেশ সিভিল সার্ভিস (সংক্ষিপ্ত রুপ বিসিএস নামে সর্বাধিক পরিচিতি) হল বাংলাদেশ সরকারের সিভিল সার্ভিস। এটি প্রাক্তন সেন্ট্রাল সুপিরিয়র সার্ভিস অব পাকিস্তান থেকে উদ্ভূত হয়েছে, যা উপনিবেশিক শাসনামলের ব্রিটিশ সম্রাজ্ঞী নিয়ন্ত্রিত ইন্ডিয়ান সিভিল সার্ভিসের উত্তরসূরি ছিল। স্বাধীনতার পর থেকে এটি সিভিল সার্ভিস অধ্যাদেশের দ্বারা বাংলাদেশ সিভিল সার্ভিস হিসাবে পরিচিতি হয়। এর মূলনীতি ও পরিচালনা পরিষদ বাংলাদেশ সরকারী কর্ম কমিশন কর্তৃক নির্ধারিত হয়। বিসিএস এর ক্যাডার সংখ্যা হল ২৭টি।
বেসামরিক আমলাতন্ত্রের এই অংশটি একটি উপনিবেশিক উত্তরাধিকার। ব্রিটিশরা ভারতীয় সিভিল সার্ভিস (আইসিএস) এর মাধ্যমে স্থানীয় জনগোষ্ঠীর শাসন করত এবং আইসিএসের বেশিরভাগ কর্মকর্তা ব্রিটিশ ছিলেন। এটি প্রারম্ভিক বিংশ শতাব্দীতে ছিল যে ভারতীয়রাও ব্রিটিশদের বিরুদ্ধে প্রতিদ্বন্দ্বিতা শুরু করে এবং বেশিরভাগ ভারতীয়রা আইসিএস-তে এটি নির্মাণ করে। ১৯৪৭ সালে ভারতের বিভাজনে 'সেন্ট্রাল সুপেরিয়র সার্ভিসেস' শব্দটিকে পাকিস্তানে ব্যবহার করা হতো এবং সর্ব-পাকিস্তান সার্ভিসের ধারণা অব্যাহত ছিল। ১৯৭১ সালে স্বাধীনতা লাভের পর পরবর্তী সময়ে রাষ্ট্রপতি শেখ মুজিবুর রহমানের একটি আইন দ্বারা নবজাতক দেশের সরকার ব্যবস্থার উন্নয়নে বাংলাদেশ সিভিল সার্ভিস গঠিত হয়।
১৫টি সাধারণ ও ১৩টি পেশাগত/কারিগরি, সর্বমোট ২৭টি ক্যাডার রয়েছে।
আডাইঘে উইকিপিডিয়া
আডাইঘে উইকিপিডিয়া হচ্ছে অনলাইন বিশ্বকোষ উইকিপিডিয়ার আডাইঘে ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আডাইঘে উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আফার উইকিপিডিয়া
আফার উইকিপিডিয়া হচ্ছে অনলাইন বিশ্বকোষ উইকিপিডিয়ার আফার ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আফার উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আকান উইকিপিডিয়া
আকান উইকিপিডিয়া হচ্ছে অনলাইন বিশ্বকোষ উইকিপিডিয়ার আকান ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আকান উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
মুলাডুলি কলেজ
মুলাডুলি কলেজ বাংলাদেশের একটি উচ্চ মাধ্যমিক স্তরের শিক্ষা প্রতিষ্ঠান।
মুলাডুলি কলেজ ২০০২ সালে বাংলাদেশের পাবনা জেলায় প্রতিষ্ঠিত একটি মহাবিদ্যালয়। ঈশ্বরদী উপজেলার মুলাডুলি ইউনিয়ন পরিষদের দক্ষিণ পার্শ্বে অবস্থিত।
উচ্চ মাধ্যমিক পরীক্ষার পরে ফলাফলের ভিত্তিতে অনলাইনের মাধ্যমে আবেদন করতে হয়। তারপরে ফলাফল বিবেচনা করে ভর্তি প্রক্রিয়া করা হয়।
এই কলেজে মেধা তালিকা অনুসারে আসন সংখ্যা নির্বাচন করা হয়ে থাকে। মোট আসন সংখ্যা ৩২০।
ফাইন্ডিং ডোরি
ফাইন্ডিং ডোরি ২০১৬ সালে মুক্তিপ্রাপ্ত মার্কিন থ্রিডি আনিমেটেড কমেডি-নাট্য চলচ্চিত্র। ছবিটি পরিচালনা করেছেন অ্যান্ড্রু স্ট্যান্টন এবং সহ-পরিচালক ছিলেন অ্যাঙ্গাস ম্যাকলেইন। ফাইন্ডিং ডোরি ২০০৩ সালে মুক্তিপ্রাপ্ত ফাইন্ডিং নিমো ছবির সিক্যুয়াল। ছবিটি যৌথভাবে প্রযোজনা করেছে ওয়াল্ট ডিজনি পিকচার্স ও পিক্সার অ্যানিমেশন স্টুডিও। এতে বিভিন্ন চরিত্রে কণ্ঠ দিয়েছেন এলেন ডিজেনেরিস, আলবার্ট ব্রুকস, হেইডেন রোলেন্স, এড ও'নেল, কেইটলিন উইলসন, টাই বারেল, ডায়ান কীটন, ইউজিন লেভি। ছবিতে দেখানো হয় ডোরি নামের একটি মাছ কিভাবে আবার তার পিতামাতার দেখা পায়।
"ফাইন্ডিং ডোরি" ছবিটির প্রিমিয়ার হয় এল ক্যাপিটান থিয়েটার, লস অ্যাঞ্জেলেস ৮ জুন, ২০১৬ এবং সারা যুক্তরাষ্ট্রে মুক্তি পায় ১৭ জুন, ২০১৬।
আমহারীয় উইকিপিডিয়া
আমহারীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আরহামীয় ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আমহারীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
জেমস বন্ড (পক্ষিবিজ্ঞানী)
জেমস বন্ড (জানুয়ারি ৪, ১৯০০ – ফেব্রুয়ারি ১৪, ১৯৮৯) একজন সুপরিচিত আমেরিকান পক্ষীবিদ ছিলেন। তিনি ক্যারিবিয়ান পাখিদের উপর গবেষণার জন্য বিখ্যাত হন। সাহিত্যিক ইয়ান ফ্লেমিং তার উপন্যাসের জেমস বন্ড চরিত্রটি তার নাম থেকে নিয়েছিলেন।
ইয়ান ফ্লেমিং, যিনি পাখি দেখতে প্রচুর পছন্দ করতেন। তখন তিনি জ্যামাইকায় থাকতেন। তখন বন্ডের পাখি বিষয়ক বইটি তিনি পড়েন এবং বইটির লেখক বন্ডের নামটি তিনি তার প্রকাশিত ক্যাসিনো রয়েল উপন্যাসের জন্য নির্বাচিত করেন।
১৯৮৩-এ বাংলাদেশ
গণপ্রজাতন্ত্রী বাংলাদেশ এর ১৯৮৩ সালের প্রধান ঘটনা প্রবাহ
জায়লস্কর ইউনিয়ন
জায়লস্কর বাংলাদেশের ফেনী জেলার অন্তর্গত দাগনভূঁইয়া উপজেলার একটি ইউনিয়ন।
জায়লস্কর ইউনিয়নের আয়তন ২২.০৮ বর্গ কিলোমিটার।
২০১১ সালের পরিসংখ্যান অনুযায়ী জায়লস্কর ইউনিয়নের লোকসংখ্যা ৪১,৫৬৬ জন।
দাগনভূঁইয়া উপজেলার পূর্বাংশে জায়লস্কর ইউনিয়নের অবস্থান। এ ইউনিয়নের দক্ষিণে মাতুভূঁইয়া ইউনিয়ন, পশ্চিমে পূর্ব চন্দ্রপুর ইউনিয়ন ও রাজাপুর ইউনিয়ন, উত্তরে ফেনী সদর উপজেলার পাঁচগাছিয়া ইউনিয়ন এবং পূর্বে ফেনী সদর উপজেলার বালিগাঁও ইউনিয়ন অবস্থিত।
জায়লস্কর ইউনিয়ন দাগনভূঁইয়া উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম দাগনভূঁইয়া থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ। এটি ১৬টি মৌজায় বিভক্ত। এ ইউনিয়নের গ্রামগুলো হল:জায়লস্কর ইউনিয়নের প্রধান হাট-বাজার ৪টি।
রাগ মেঘ মল্লার
মেঘ মল্লার একটি হিন্দুস্থানী শাস্ত্রীয় রাগ। এটির নাম আহরিত হয়েছে সংস্কৃত শব্দ মেঘ থেকে। কিংবদন্তী অনুসারে, এই রাগ যে এলাকায় গাওয়া হয় সেখানে এই রাগ বৃষ্টি নিয়ে আসে। মেঘ মল্লারের অনুরূপ একটি রাগ হল মেঘ (রাগ)।
আনোয়ার হোসেন (ছাত্র নেতা)
আনোয়ার হোসেন (১৯৩০ - ১৪ এপ্রিল, ১৯৫০) একজন বাংলাদেশের ছাত্র আন্দোলন ও তেভাগা আন্দোলনের নেতা, সাম্যবাদী শহীদ বিপ্লবী।
তার জন্ম হয় বাংলাদেশের খুলনায়। দরিদ্র বিধবা মায়ের একমাত্র সন্তান আনোয়ার মেধাবী ছাত্র ছিলেন। প্রগতিশীল ছাত্র আন্দোলনে সুবক্তা হিসেবে পরিচিতি ছিল। অসাম্প্রদায়িক চেতনা সম্পন্ন যুক্তিবাদী আনোয়ারকে মুসলিম লিগের নেতারা দলে টানার চেষ্টা করে ব্যার্থ হন। তিনি মার্ক্সবাদী চিন্তায় আগ্রহী ছিলেন।
১৯৪৯ সালে কমিউনিস্ট আন্দোলনে যোগ দিয়ে ঢাকা জেলে যান। কম বয়েসের কারনে ছাড়া পেলেও পরের বছর আবার গ্রেপ্তার হয়ে রাজসাহী জেলে প্রেরিত হহন তরুন আনোয়ার। এসময় জেলের ভেতরেই মার্কসবাদ সংক্রান্ত সাহিত্য, মাক্সিম গোর্কির লেখা পড়েন। বাংলা ও বিশ্বসাহিত্য ভাল দখল ছিল তার। গান রচনা করতে পারতেন। ব্যাঙ্গাত্বক গান লিখে জেলে কর্মচারী ও ডাক্তারদের দুর্ব্যবহারের প্রতিবাদ করেছেন। জেলবন্দী কমিউনিস্ট নেতা কর্মীদের সাথে উপযুক্ত রাজবন্দীর মর্যাদা, ভাল খাবারের দাবীতে অনশনে অংশগ্রহণ করেন
১৯৫০ সালের ২৪ এপ্রিল রাজশাহী সেন্ট্রাল জেলে আটজন রাজবন্দীকে কনডেমড সেল বা ফাঁসির আসামীর নির্জন সেলে আটকে রাখলে তীব্র বিক্ষোভে সামিল হন বাকি বন্দীরা। তাদের কুখ্যাত খাপরা ওয়ার্ডে পাঠানো হয়। জেলার বিলের নির্দেশে বাইরে থেকে নির্মমভাবে গুলি চালায় কারারক্ষীরা। এর ফলে শহীদ হন তরুন সাম্যবাদী কর্মী আনোয়ার হোসেন। তার সাথে শহীদ হন আরো ছয়জন। শ্রমিক নেতা বিজন সেন, সুধীন ধর, হানিফ সেখ, দিলওয়ার হোসেন, তেভাগা আন্দোলনের প্রবীন নেতা কম্পরাম সিং, ছাত্র সংগঠক সুখেন ভট্টাচার্য। বাকি সমস্ত বন্দীরা মারা না গেলেও মারাত্মকভাবে আহত হন। পুলিশ রক্তাপ্লুত বন্দীদের ওপর পূনরায় লাঠিচার্জ করে।
চিলিন
চীনের উত্তর-পূর্ব অংশে চিলিন প্রদেশ অবস্থিত। চিলিন প্রদেশের লিয়াওনিং প্রদেশ, পূর্বে উত্তর কোরিয়া ও রাশিয়া, পশ্চিমে ইনার মঙ্গোলিয়া স্বায়ত্বশাসিত অঞ্চল এবং উত্তরে হেইলংজিয়াং প্রদেশের সাথে সীমান্ত রয়েছে।
বাইয়ুন পর্বত চিলিন প্রদেশের সর্বোচ্চ শৃঙ্গ যার উচ্চতা ২৬৯১ মিটার। চিলিনহাদা, লংগান এবং ঝাং গুয়াংকাই হলো চিলিনের অন্যান্য পর্বতমালা।
ঈয়ালু নদী ও টুমেন চিলিনের দক্ষিণ-পশ্চিমে বয়ে যাওয়া নদী এগুলো উত্তর কোরিয়ার সাথে সীমান্তের কাজ করছে।
সিপিং, চিলিন শহর, বাইচেং, চ্যাংচুন সংগিয়ুন, ঈয়ানজি, টংহুয়া এবং লিয়াওইউয়ান হলো অন্যান্য শহরগুলোর মধ্যে অন্যতম।
মহাদেশীয় মৌসুমী জলবায়ুর প্রভাবে চিলিনে ৩৫০ থেকে ১০০০ মি.মি. বৃষ্টিপাত হয় এবং প্রদেশের শীতকাল তীব্রতাসম্পন্ন। 
চিলিন মূলত কৃষিজাত উৎপন্নকারী প্রদেশ এবং এখানে ভুট্টা, ধান এবং সরগাম জন্মে। ইয়ানবিয়ান জেলায় ধান চাষ প্রধান অর্থকরী ফসল। পশ্চিম চিলিন ভেড়া পালনের জন্য বিখ্যাত।
শিল্পের মধ্যে অটোমোবাইল, বহনকারী ট্রেন এবং এলয় শিল্প বিখ্যাত।
২০০৭ সালে চিলিনের জিডিপি ৫২২.৬ বিলিয়ন ছিল যেটা চীনের জাতীয় অর্থনীতিতে ২২ তম স্থান। মাথাপিছু উপার্জন ছিল ১৯,১৬৮ ইউয়ান।
চিলিনে প্রধান ভ্রমণযোগ্য স্থানসমূহ
ভিজিটররা আসতে পারেন ওয়ান্ডু, গুংনা দুর্গ, গোগুরিও সাইট ও সমাধি এবং পিরামিডাকৃতি সমাধি ইউনেস্কো ওয়ার্ল্ড হেরিটেজ সাইটের অন্তর্ভূক্ত। প্রাকৃতিক দৃশ্যের জন্য জনপ্রিয় ভ্রমণ স্থান বায়েকডু পর্বত সেইসাথে রয়েছে লেক হ্যাভেন যেটা উত্তর কোরিয়ার সাথে সীমান্তচিহ্নিত।
যদি আপনার সময় থাকে তবে আপনার ইয়ানবিয়ান কোরীয় স্বায়ত্বশাসিত জেলায় আসা উচিত যেখানে বালহাই রাজ্যের প্রাচীন রাজকীয় সমাধি রয়েছে, লংতাউ পর্বতেও সমাধি রয়েছে যেমন প্রিন্সেস ঝেন জিয়াও এর সমাধিসৌধ।
কাজী আকমল আলী
কাজী আকমল আলী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
কাজী আকমল আলীর জন্ম ব্রাহ্মণবাড়িয়া জেলার নবীনগর উপজেলার রতনপুর ইউনিয়নের যশাতুয়া গ্রামে। তাঁর বাবার নাম আকামত আলী এবং মায়ের নাম মরিয়ম খাতুন। তাঁর স্ত্রীর নাম খোদেজা বেগম। এ দম্পতির পাঁচ ছেলে।
পাকিস্তান সেনাবাহিনীর দ্বিতীয় ইস্টবেঙ্গল রেজিমেন্টে কাজী আকমল আলী চাকরি করতেন। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে কিছুদিনের জন্য ভারতে আশ্রয় নেন। পরে মুক্তিবাহিনীর ৩ নম্বর সেক্টর হেডকোয়ার্টার থেকে তাঁর নেতৃত্বে মুক্তিযোদ্ধাদের একটি দল পাঠানো হয় দেশের অভ্যন্তরে। তিনি তাঁর দল নিয়ে নরসিংদী ও এর আশপাশের এলাকায় পাকিস্তান সেনাবাহিনীর বিভিন্ন অবস্থানে কয়েকটি অপারেশন করেন। উপর্যুপরি অ্যামবুশ পরিচালনা করে পাকিস্তানি সেনাদের বিপর্যস্ত করেন এ মুক্তিযোদ্ধা দলটি। কাজী আকমল আলী বেশির ভাগ সময় সহযোদ্ধাদের নিয়ে দেশের অভ্যন্তরেই অবস্থান করতেন। তাঁর অধীনে ছিল প্রায় শতাধিক মুক্তিযোদ্ধা। তাঁরা বেশিরভাগ ছিলেন গণবাহিনীর যোদ্ধা। স্বাধীন হওয়ার পর সেনাবাহিনীর চাকরি থেকে ১৯৮৪ সালে অবসর নেন তিনি। তখন তাঁর পদবি ছিল সুবেদার মেজর।
১৯৭১ সালের ২০ বা ২১ অক্টোবর নরসিংদী জেলার অন্তর্গত কিশোরগঞ্জ জেলার সীমান্তে অবস্থিত মনোহরদীতে পাকিস্তান সেনাবাহিনীর ক্যাম্পে মুক্তিযোদ্ধারা অতর্কিতে আক্রমণ চালায়। তাঁদের নেতৃত্বে কাজী আকমল আলী। এ সময় মুক্তিযোদ্ধাদের সঙ্গে যোগ দিলেন পাকিস্তান সেনাবাহিনীর বাঙালি সহযোগী কয়েকজন। আক্রমণে দিশাহারা হয়ে যায় পাকিস্তানি সেনারা। কয়েক ঘণ্টার তুমুল যুদ্ধে নিহত হয় বেশ কয়েকজন পাকিস্তানি সেনা। এরপর তারা পালাবার পথ খুঁজতে থাকলেও ব্যর্থ হয় এবং আত্মসমর্পণ করে মুক্তিযোদ্ধাদের কাছে। মুক্তিযুদ্ধের মাঝামাঝি সময় থেকে মনোহরদী থানা সদরে ছিল পাকিস্তানি সেনাবাহিনীর ক্যাম্প। তাদের সঙ্গে ছিলেন একদল বাঙালি ইপিআর সেনা। এই ইপিআর সেনাদের ২৫ মার্চের পর পাকিস্তানি সেনারা বন্দী করেছিল। পরে তাঁদের কিছু অংশকে নিয়োগ করা হয় ঢাকা ও নরসিংদী জেলার বিভিন্ন থানায়। মনোহরদী থানায়ও ছিলেন এমন কিছু বাঙালি ইপিআর সদস্য। 
পাকিস্তান সেনাবাহিনীর ক্যাম্পে আক্রমণের আগে মুক্তিযোদ্ধারা গোপনে যোগাযোগ করেন ওই ইপিআর সদস্যদের সঙ্গে। বাঙালি ইপিআররা প্রতিশ্রুতি দেন মুক্তিযোদ্ধারা যখন আক্রমণ চালাবেন, তখন তাঁদের পক্ষে থাকবেন। এরপর মুক্তিযোদ্ধারা কাজী আকমল আলীর নেতৃত্বে পাকিস্তান সেনাবাহিনীর ক্যাম্প অবরোধ করেন। যুদ্ধ শুরু হলে বাঙালি ইপিআর সদস্যরা পক্ষত্যাগ করে মুক্তিযোদ্ধাদের সঙ্গে যোগ দেন। বাঙালি ইপিআররা পক্ষত্যাগ করায় পাকিস্তান সেনাবাহিনীর প্রতিরক্ষা অবস্থান দুর্বল হয়ে যায়। সেদিনের আক্রমনে কয়েক ঘণ্টা ধরে সেখানে যুদ্ধ হয়। যুদ্ধে পাকিস্তান সেনাবাহিনীর ২৫ জন সেনা নিহত হয়। ১১ জন মুক্তিযোদ্ধাদের কাছে আত্মসমর্পণ করে। মনোহরদীর যুদ্ধে কাজী আকমল আলী কৌশলী ও প্রশংসনীয় ভূমিকা পালন করেন।
ননীগোপাল দেব
ননীগোপাল দেব (১৯১৩—৩ জুন ১৯৭৯) একজন চট্টগ্রাম অস্ত্রাগার লুন্ঠনে অংশগ্রহনকারী, ভারতের স্বাধীনতা আন্দোলনকারী বাঙালি বিপ্লবী।
ননীগোপাল দেবের আদি বাড়ি বাংলাদেশের কুমিল্লা জেলায়। পিতা চন্দ্রমোহন দেব কর্মসূত্রে চট্টগ্রাম এলে তিনি সেখানে স্কুলে পড়তেন।
স্কুলে পড়াকালীন মাস্টারদা সূর্য সেনের অনুপ্রেরণায় বিপ্লবী দলে যোগ দিয়েছিলেন। ১৮ এপ্রিল ১৯৩০ অস্ত্রাগার দখলে অক্সিলিয়ারি ফোর্স থেকে অংশগ্রহন করেন তিনি। চারদিন পর ২২ এপ্রিল জালালাবাদ পাহাড়ে ব্রিটিশ বাহিনীর বিরুদ্ধে সম্মুখ সমরে জয়লাভ করেন বিপ্লবীরা। তিনি দেড় মাস পলাতক জীবন যাপন করার পর কুমিল্লা থেকে গ্রেপ্তার হন। দু বছর বিচার চলার পর মুক্তি পাওয়ার সাথে সাথেই পুলিস পুনরায় আটক করে ও বিনাবিচারে বন্দী করে রাখে। ১৯৩৮ সালে মুক্তি পান।
৩ জুন ১৯৭৯ মারা যান বিপ্লবী ননীগোপাল দেব।
আভার উইকিপিডিয়া
আভার উইকিপিডিয়া হচ্ছে অনলাইন বিশ্বকোষ উইকিপিডিয়ার আভার ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আভার উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
আয়মারা উইকিপিডিয়া
আয়মারা উইকিপিডিয়া হচ্ছে অনলাইন বিশ্বকোষ উইকিপিডিয়ার আয়মারা ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। আয়মারা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
দক্ষিণ আজারবাইজানী উইকিপিডিয়া
দক্ষিণী আজারবাইজানী হচ্ছে অনলাইন বিশ্বকোষ উইকিপিডিয়ার দক্ষিণী আজারবাইজানী ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। দক্ষিণী আজারবাইজানীয় উইকিপিডিয়ানদের সম্মিলিত সম্পাদনার সংখ্যা টি।
আরোমানীয় উইকিপিডিয়া
আরোমানীয় উইকিপিডিয়া হচ্ছে অনলাইন বিশ্বকোষ উইকিপিডিয়ার আরোমানীয় ভাষার সংস্করণ। 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়। আরোমানীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ব্যাঞ্জার উইকিপিডিয়া
ব্যাঞ্জার উইকিপিডিয়া হচ্ছে অনলাইন বিশ্বকোষ উইকিপিডিয়ার বাহাসা ব্যাঞ্জার ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ব্যাঞ্জার উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
তারাসকিয়েভিকা উইকিপিডিয়া
তারাসকিয়েভিকা উইকিপিডিয়া হচ্ছে অনলাইন বিশ্বকোষ উইকিপিডিয়ার বেলারুশীয় ভাষার রূপভেদ তারাসকিয়েভিকা ভাষার সংস্করণ। 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়। তারাসকিয়েভিকা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বুরিয়াত উইকিপিডিয়া
বুরিয়েত উইকিপিডিয়া হচ্ছে অনলাইন বিশ্বকোষ উইকিপিডিয়ার বুরিয়েত ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বুরিয়েত উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বুগী উইকিপিডিয়া
বুগী উইকিপিডিয়া হচ্ছে অনলাইন বিশ্বকোষ উইকিপিডিয়ার বুগী ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বুগী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
কেন্দ্রীয় বিকোল উইকিপিডিয়া
বাইকল নাগা উইকিপিডিয়া হচ্ছে অনলাইন বিশ্বকোষ উইকিপিডিয়ার সেন্ট্রাল বাইকল যা সাধারনত বাইকল নামে পরিচিত ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। বাইকল নাগা উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
চামোরু উইকিপিডিয়া
চামোরু উইকিপিডিয়া হচ্ছে অনলাইন বিশ্বকোষ উইকিপিডিয়ার চামোরু ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। চামোরু উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
চাবাকানো উইকিপিডিয়া
চাবাকানো উইকিপিডিয়া হচ্ছে অনলাইন বিশ্বকোষ উইকিপিডিয়ার চাবাকানো ভাষার সংস্করণ। 2022 পর্যন্ত নিবন্ধ সংখ্যা টি এবং জন ব্যবহারকারী, জন প্রশাসক ও টি ফাইল আছে এই উইকিপিডিয়ায়। চাবাকানো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ননী ভৌমিক
ননী ভৌমিক (১৯২১ — ১৮ ডিসেম্বর, ১৯৯৬) একজন বাঙালী বামপন্থী সাহিত্যিক, সাংবাদিক ও অনুবাদক ছিলেন।
ননী ভৌমিকের বাড়ি বর্তমান বাংলাদেশের রংপুর। রংপুর শহরে স্কুলে পড়তেন। রংপুর কলেজে থেকে আই.এসসি ও পাবনা সরকারি কলেজ থেকে বি.এসসি পাস করেন। অর্থাভাবে এম.এসসি পড়তে পারেননি। পরে বীরভূম জেলার সিউড়িতে চলে আসেন। বীরভূম ষড়যন্ত্র মামলার অন্যতম আসামী বিপ্লবী নিত্যনারায়ন ভৌমিক তার দাদা।
ননী ভৌমিক তরুণ বয়েসেই ভারতের কমিউনিস্ট পার্টিতে যোগ দেন এবং "স্বাধীনতা" পত্রিকায় সাংবাদিকের কাজ করতে শুরু করেন। ৪৬ সালের ভয়াবহ দাঙ্গার ভেতরেও নির্ভীকভাবে সংবাদ সংগ্রহ করে গেছেন তিনি। পরে তেভাগা আন্দোলনের খবর জোগাড় করেছেন গ্রামে গ্রামে গিয়ে যা "স্বাধীনতা" পত্রিকায় প্রকাশিত হত। তার এই অভিজ্ঞতা ভিত্তিক ছোটগল্প সংকলন '"ধানকানা"' বের হয়। "অরণি" পত্রিকায় নিজের সাহিত্যচর্চা শুরু হয়। "চৈত্রদিন" তার অপর গ্রন্থ। ফ্যাসিবিরোধী প্রগতি লেখক সংঘ ও ভারত-সোভিয়েত মৈত্রী সমিতির সদস্য ছিলেন। "পরিচয়" পত্রিকা সম্পাদনা করেছেন কিছুকাল। তার বিখ্যাত উপন্যাস "ধুলোমাটি" ধারাবাহিকভাবে পরিচয়ে বের হয়। ১৯৪৮ সালে কমিউনিস্ট পার্টি নিষিদ্ধ হলে তিনি গ্রেপ্তার হন ও প্রেসিডেন্সি, বক্সা ইত্যাদি জেলে আটক থাকেন।
১৯৫৭ সালের ফেব্রুয়ারি তিনি মস্কোর প্রগতি প্রকাশনের সাথে চুক্তিবদ্ধ হয়ে অনুবাদকের কাজ নিয়ে সোভিয়েত রাশিয়া যান। রুশ মহিলা স্বেতলানা'কে বিয়ে করে সে দেশেই থেকে যান। বহু রুশ সাহিত্যের অসামান্য বাংলা অনুবাদ তার হাত দিয়ে বেরিয়েছে। রাজনৈতিক সাহিত্য ছাড়াও অজস্র শিশু কিশোরদের গল্প, উপন্যাস অনুবাদ করেছেন। ফিওদোর দস্তয়েভ্‌স্কির বঞ্চিত লাঞ্ছিত, জন রীডের "দুনিয়া কাঁপানো দশদিন", ল্যেভ তল্‌স্তোয়ের আনা কারেনিনা ইত্যাদি ছাড়াও বাংলা- রুশ- বাংলা অভিধান, ইউক্রেনের গল্প, সোনার চাবি, উভচর মানব ইত্যাদি। তবে অনুবাদের কাজ করতে গিয়ে নিজের মৌলিক লেখার কাজ ব্যহত হয়। সোভিয়েত মধ্যপ্রাচ্য ভ্রমন করে রিপোর্টাজ ধর্মী "'মরু ও মঞ্জরী"' গ্রন্থটি লেখেন সেই অভিজ্ঞতা নিয়ে।
তার সাহিত্যকর্মের জন্যে বঙ্কিম পুরষ্কার ও ১৯৮৮ সালে বিদ্যাসাগর-স্মৃতি পুরষ্কার দেওয়া হয় তাকে।
ননী ভৌমিকের শেষ জীবন অবহেলা আর আর্থিক সমস্যায় কাটে। পুত্রের মৃত্যুতে মানসিক আঘাত ও স্মৃতিভ্রংশে ভুগতেন। ১৮ ডিসেম্বর ১৯৯৬ সালে তিনি রাশিয়াতেই পথ দুর্ঘটনায় মারা যান।
চেচেন উইকিপিডিয়া
চেচেন উইকিপিডিয়া হচ্ছে অনলাইন বিশ্বকোষ উইকিপিডিয়ার চেচেন ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। চেচেন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
চেরোকী উইকিপিডিয়া
চেরোকী উইকিপিডিয়া হচ্ছে অনলাইন বিশ্বকোষ উইকিপিডিয়ার চেরোকী ভাষার সংস্করণ। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। চেরোকী উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ক্যানন ১৮ - ৫৫ মিমি লেন্স
ক্যানন এর সবচেয়ে বেশি ব্যবহৃত লেন্সটি হচ্ছে ক্যানন ১৮ - ৫৫ মিমি লেন্স। এই লেন্সটি দিয়ে প্রসারিত এলাকার ছবি যেমন তোলা যায়, তেমনি মাঝারি মানের টেলি জুম করেও ছবি তোলা যায়। এর কয়েকটি ভার্সন রয়েছে। যেমন IS, IS I, IS II, IS STM ইত্যাদি। ২০০৩ সালের সেপ্টেম্বার মাসে এ লেন্সটি প্রথম বাজারে ছাড়া হয় IS ভার্সন এর মাধ্যমে।
এ লেন্সটির এপেরচার মান ৩.৫ থেকে শুরু এবং তা ৩৬ পর্যন্ত রয়েছে।
এ লেন্সটির মাউন্ট প্লাস্টিক এর তৈরি। এটির রঙ কালো। এর ভেতরে রয়েছে তিনটি গ্লাস। ওজন ২০০ গ্রাম। IS STM এর ওজন ২০৫ গ্রাম।
পাচক
পাচক বা বাবুর্চি (Chef) একটি সম্মানজনক পেশা, যেখানে একজন ব্যক্তি অত্যন্ত অভিজ্ঞ হয়ে ওঠে খাবার তৈরি করা এবং তা পরিবেশন করাতে।
জাপানের দূতাবাস, ঢাকা
জাপান দূতাবাস, বাংলাদেশ () হল বাংলাদেশে অবস্থিত জাপানের কূটনৈতিক মিশন।